Што тычыцца ўстаноў агульнай сярэдняй адукацыі, то сёння мы прапаноўваем дзецям гнуткае, разнапланавае спалучэнне вывучэння вучэбных прадметаў на павышаным узроўні. Тыя падлеткі, якія маюць дакладнае ўяўленне аб выбранай прафесіі, вучацца ў класах, дзе праводзяцца факультатыўныя заняткі пэўнай накіраванасці: педагагічнай, прававой, эканамічнай, спартыўнай, патрыятычнай. Акрамя таго, у сярэдняй школе № 44 з 2003 года вывучаецца кітайская мова на факультатыўных і вучэбных занятках, а з гэтага навучальнага года ў сярэдняй школе № 22 школьнікі вывучаюць факультатыўна польскую мову.